Mesto Žilina na základe samostatnej pôsobnosti podľa článku 68 Ústavy Slovenskej   republiky a podľa § 6 ods. 1 SNR č. 369/1990 Zb. o obecnom zriadení v znení neskorších predpisov a podľa § 140 ods. 9, 10 a § 141 ods. 5, 6  zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto
VŠEOBECNE ZÁVÄZNÉ NARIADENIE

   o výške príspevku na úhradu režijných nákladov  v školskej jedálni a výdajnej školskej jedálni 
č. 11/2012
Článok 1
Úvodné  ustanovenia
      Predmetom  všeobecne  záväzného  nariadenia  je určenie výšky  mesačného   príspevku na   režijné náklady  a spôsob jeho úhrady v školskej jedálni a výdajnej školskej  jedálni od zákonného zástupcu dieťaťa alebo žiaka (ďalej len „príspevok“). Príspevok je určený na čiastočnú úhradu režijných nákladov školskej jedálne a výdajnej školskej jedálne.)
Článok 2
Príspevok na režijné náklady 
1.	Príspevok na režijné náklady je určený na nákup materiálno-technického vybavenia školskej jedálne a výdajnej školskej jedálne vrátane opráv a údržby zariadenia, tiež na výdavky spojené so zabezpečením hygieny a kultúry stolovania. 
2.	Príspevok na režijné náklady vo výške 0,10 € na jedno hlavné jedlo uhrádza zákonný zástupca dieťaťa alebo žiaka mesačne vopred spolu s príspevkom na nákup potravín.   
3.	Termín a spôsob platby určí riaditeľ školy vo vnútornom predpise.
4.	Vnútorný predpis musí byť riadne zverejnený na verejne prístupnom mieste v  budove  školy.
5.	Zákonný zástupca dieťaťa alebo žiaka, ktoré žije v rodine, ktorej sa poskytuje pomoc v hmotnej núdzi a pre dieťa z rodiny, kde je príjem najviac vo výške životného minima,  príspevok neuhrádza.)

Článok 3
Záverečné ustanovenia
1.	Toto všeobecne záväzné nariadenie bolo schválené Mestským zastupiteľstvom v Žiline dňa 18.06.2012.
2.	Toto   všeobecne    záväzné    nariadenie   nadobúda   účinnosť dňom 01.09.2012.                                                                                                                                                                                                                                                                                      

                                                                                                              Ing. Igor Chova, v.r.   
                                                                                                             primátor mesta Žilina